C 458/31

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2022/C 458/13)

Euroopan komissio on hyväksynyt tämän vähäisen muutoksen komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tämä vähäisen muutoksen hyväksymistä koskeva hakemus julkaistaan komission eAmbrosia-tietokannassa.

YHTENÄINEN ASIAKIRJA

”Priego de Córdoba”

EU-nro: PDO-ES-0053-AM01 – 1.12.2020

SAN (X) SMM ( )

1. Nimi

”Priego de Córdoba”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1. Tuotelaji

Luokka 1.5 Rasvat (voi, margariini, öljyt jne.)

3.2. Kuvaus 1 kohdassa nimetystä tuotteesta

Picudo-, Hojiblanca- ja Picual -oliivista saatu ekstra-neitsytoliiviöljy.

Tuotteen ominaisuudet ovat seuraavat:

peroksidiluku enintään 15; K270 enintään 0,15.

alle 0,1 prosenttia kosteutta ja epäpuhtauksia.

Suojattu ekstra-neitsytoliiviöljy on seuraavan tyyppistä:

”Picudo”: Picudo-lajikkeen osuus öljyn valmistukseen käytetyistä oliiveista on yli 50 prosenttia; happamuus saa olla enintään 0,5 prosenttia; tuoksu ja maku on hedelmäinen, aromaattinen, miellyttävä ja makea.

”Hojiblanco”: Hojiblanco-lajikkeen osuus öljyn valmistukseen käytetyistä oliiveista on yli 50 prosenttia; happamuus saa olla enintään 0,5 prosenttia; tuoksu ja maku on hedelmäinen, raikas, miellyttävä ja makea.

”Picual”: Picual-lajikkeen osuus öljyn valmistukseen käytetyistä oliiveista on yli 50 prosenttia; tuoksu ja maku on hedelmäinen ja aromaattinen, karvaus vaihtelee hienovaraisesta keskivoimakkaaseen.

3.3. Rehu (vain eläinperäiset tuotteet) ja raaka-aineet (vain jalostetut tuotteet)

–

3.4. Erityiset tuotantovaiheet, joiden on tapahduttava yksilöidyllä maantieteellisellä alueella

Oliivit on viljeltävä ja öljyt on uutettava 4 kohdassa kuvatulla alueella.

3.5. Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

–

3.6. Tuotteen, johon rekisteröity nimi viittaa, merkitsemistä koskevat erityiset säännöt

Suojatun alkuperänimityksen ”Priego de Córdoba” on oltava näkyvästi esillä suojattujen ekstra-neitsytoliiviöljyjen etiketeissä. Etikettien on oltava sääntelyneuvoston hyväksymiä ennen kuin niitä voidaan käyttää markkinoilla.

Jokaiseen suojatun ekstra-neitsytoliiviöljyn pakkaukseen on puristamossa tai pakkaamossa kiinnitettävä sääntelyneuvoston antamien sääntöjen mukaisesti takuusinetti, etiketti tai numeroitu sertifiointimerkki. Nämä etiketit on kiinnitettävä siten, ettei niitä voi irrottaa eikä kiinnittää uudelleen muualle.

4. Maantieteellisen alueen tarkka rajaus

Tuotantoalue sijaitsee Espanjassa Córdoban maakunnan kaakkoisosassa Sierras Subbéticasin luonnonpuistossa. Se tunnetaan Espanjassa nimellä ”comarca natural” (luonnonalue). Siihen kuuluvat Almedinillan, Carcabueyn, Fuente Tójarin ja Priego de Córdoban kunnat.

5. Yhteys maantieteelliseen alueeseen

Alue on jyrkkää ja vuoristoista, ja sen poikki kulkee useita vuoria, joiden huiput ovat jopa 1 000 metrin korkeudella merenpinnasta. Maaperän geologinen alkuperä vaihtelee. Maaperässä on merkeliä, dolomiittista kalkkikiveä, savea ja hiekkaa sekä soraista kalkki- ja kipsikiveä. Oliivitarhojen maaperä vaihtelee hietasavesta saveen. Maaperässä on runsaasti kalsiumkarbonaattia ja keskimääräinen määrä orgaanista ainesta, fosforia, kaliumia, magnesiumia, rautaa ja booria. Alueella vallitsee mannerilmasto, ja lämpötilat vaihtelevat huomattavasti korkeuden ja suunnan mukaan.

Sademäärä vaihtelee 400 litrasta vuodessa alueen itäosassa 700 litraan korkeammilla alueilla (Priego, Carcabuey ja Almedinilla). Oliivipuiden kasvulle luodaan hyvät olosuhteet asianmukaisilla viljely-, hoito-, lannoitus- ja leikkauskäytännöillä sekä tuholaisten ja tautien torjuntatekniikoilla. Näin tuotetaan terveitä oliiveja, joista saatavalla, läheisesti paikalliseen ympäristöön liittyvällä öljyllä on erityisominaisuuksia.

6. Tuote-eritelmän julkaisutiedot

https://juntadeandalucia.es/export/drupaljda/Pliego_Priego_Cordoba_modificado.pdf

tai seuraamalla seuraavaa polkua maataloudesta, kalastuksesta ja kestävästä kehityksestä vastaavan alueellisen ministeriön kotisivuilla (https://juntadeandalucia.es/organismos/agriculturaganaderiapescaydesarrollosostenible.html):

Áreas de actividad (Toiminta-alat) > Industrias y Cadena Agroalimentaria (Maatalouselintarviketeollisuus ja -ketju) > Calidad (Laatu) > Denominaciones de Calidad (Laatujärjestelmät) > Aceite de Oliva Virgen Extra (Ekstra-neitsytoliiviöljy)

(1) EUVL L 179, 19.6.2014, s. 17.